paragraph_text: Karlheinz Stockhausen (Kerpen-Mödrath kraj Kölna, 22. kolovoza 1928. – Kürten-Kettenberg, 5. prosinca 2007.), njemački skladatelj među kritičarima naširoko priznat kao jedan od najvažnijih, ali i najkontroverznijih skladatelja 20. i ranog 21. stoljeća. Poznat je po revolucionarnom radu u elektroničkoj glazbi, uvođenja elementa slučajnosti (aleatorika) u serijalnu glazbu i glazbenoj spacijalizaciji.